Arti Hilpus

Arti Hilpus (født 31. oktober 1972) er estisk diplomat og Estlands ambassadør til Latvia. Han har tidligere vært ambassadør til Republikken Makedonia, Bosnia-Hercegovina, Montenegro og Serbia. I perioden januar 2009 til juli 2012 var han Estlands ambassadør til Norge og Island.

Arti Hilpus ble født i Elva i Estland 1972. Han studerte historie ved Universitetet i Tartu i årene 1990–1995. I 1998—1999 tok han et kurs ved Geneva Centre for Security Policy i Genève i Sveits.

Hilpus har tjenestegjort i den estiske statsadministrasjonen fra 1995, først som rådgiver ved National Security Coordinator's Office, så fra 1996 – 1998 direktør for personell i utenriksdepartementet. Fra 1999 til 2001 var han direktør for avdelingen for felles utenriks og sikkerhetspolitikk for EU i utenriksdepartementet. Fra 2001 til 2004 var han førstesekretær ved Estlands ambassade i Berlin. I 2005 –2006 var han igjen direktør for avdelingen for felles utenriks og sikkerhetspolitikk for EU i utenriksdepartementet og fra 2006 til 2009 ledet han avdeling for sikkerhetspolitikk i estisk UD.

 Referanser 
Estlands ambassade om Estland og Norge  - besøkt 4. april 2014
«Newly Appointed Estonian Ambassador to Macedonia, Arti Hilpus, Presents Copies of Credentials» Makedonias utenriksdepartement - besøkt 4. april 2014
«New Estonian Ambassador to Serbia Presents Credentials» Estlands utenriksdepartement - besøkt 4. april 2014

Kategori:Estiske ambassadører
Kategori:Ambassadører til Nord-Makedonia
Kategori:Ambassadører til Bosnia-Hercegovina
Kategori:Ambassadører til Montenegro
Kategori:Ambassadører til Serbia
Kategori:Estlands ambassadører til Norge
Kategori:Ambassadører til Island
Kategori:Ambassadører til Latvia
Kategori:Fødsler i 1972